मतदाताओं को लुभाने के लिए टीआरएस और कांग्रेस प्रत्याशियों के इन तरीकों से कई गंभीर सवाल उठते हैं। सवाल ये कि क्या टीआरएस के पास अपने कार्यों का लेखा जोखा कम पड़ गया जो अपनी पार्टी की उपलब्धियों को गिनने की बजाय दाढ़ी बना रहे हैं मतदाताओं को नहला रहे हैं। वास्तव में टीआरएस के पास अपनी सफल नीतियों और कार्यों का लेखा-जोखा जनता के समक्ष रखने के लिए कुछ भी नहीं है और सरकार के पांच साल पूरे होने के बाद वो मतदाताओं को लुभाने व मीडिया का ध्यान खींचने के लिए ये तरीके अपना रहे हैं। क्या इन पांच सालों में तेलंगाना में टीआरएस सरकार ने कुछ भी नहीं किया है जिसका ब्यौरा जनता के सामने रख सकें? ऐसे में सवाल तो ये भी उठता है कि जब आपकी सरकार ने बीते पांच सालों में राज्य में कोई विकास कार्य नहीं किया है तो इस बार विधानसभा चुनाव में आम जनता किस आधार पर उन्हें एक बार फिर से सत्ता में लाने के लिए वोट देगी? कांग्रेस और टीआरएस के हत्कंडे सफल नहीं होने वाले हैं। वैसे, ये कहना गलत भी नहीं होगा कि पांच सालों में भले ही टीआरएस ने कुछ न किया हो लेकिन अपने इस निम्नतम स्तर के पैंतरों से जनता का मनोरंजन जरुर कर रही है।